Diari Oficial de la Generalitat Valenciana


Sumari del DOGV 6898, del 08-11-2012 (2012/10751)

RESOLUCIÓ de 25 d'octubre de 2012, de la Subdirecció General de Personal Docent de la Conselleria d'Educació, Formació i Ocupació, per la qual es modifica un lloc de treball docent existent en l'IES Ausiàs March de Manises del cos de mestres al cos de professors d'ensenyança secundària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6898

Data del DOGV
:   08-11-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/10783


Data del document
:   25-10-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 25 d'octubre de 2012, de la Subdirecció General de Personal Docent de la Conselleria d'Educació, Formació i Ocupació, per la qual es modifica un lloc de treball docent existent en l'IES Ausiàs March de Manises del cos de mestres al cos de professors d'ensenyança secundària. [2012/10189]La Llei Orgànica 2/2006, de 3 de maig, d'Educació, establix en la disposició transitòria primera que els funcionaris del cos de mestres adscrits amb caràcter definitiu a llocs dels dos primers cursos de l'educació Secundària Obligatòria, en el cas que accediren al cos de professors d'ensenyança secundària d'acord amb el que preveu la disposició addicional dotze d'esta llei, podrien romandre en la seua mateixa destinació en els termes que s'establiren.
Respecte d'això, l'Orde de 5 de desembre de 2000, de la Conselleria de Cultura i Educació (DOCV 02.01.2001), determina el procediment pel qual els funcionaris de carrera del cos de mestres que presten servicis amb destinació definitiva en el primer cicle d'educació Secundària Obligatòria i accedisquen al cos de professors d'ensenyança secundària, poden optar a romandre en la mateixa destinació.
Per la Resolució de 27 d'abril de 2010, de la Conselleria d'Educació, es van convocar procediments selectius d'ingrés, accessos i adquisició de noves especialitats en els cossos docents de professors d'ensenyança secundària, professors d'escoles oficials d'idiomes i professors tècnics de formació professional (DOCV 30.04.2010).
Una vegada aprovat l'expedient del procés selectiu per la Resolució de 4 d'octubre de 2011 (DOCV 31.10.2011), aquells funcionaris de carrera del cos de mestres que van superar el procediment d'accés i complien els criteris abans descrits, han sol·licitat la transformació del seu lloc de treball en un altre del cos de professors d'ensenyança secundària.
En virtut d'això, resolc:
Primer
Modificar el lloc en l'IES Ausiàs March de Manises que ocupa el funcionari de carrera del cos de mestres que ha accedit al cos de professors d'ensenyança secundària i transformar la seua pròpia plaça de forma automàtica en lloc de professors d'ensenyança secundària de la mateixa especialitat per la qual ha superat el procediment d'accés.
Segon
La transformació referida en l'apartat anterior serà amb efectes de l'1 de setembre de 2011.
Contra la present resolució, que posa fi a la via administrativa, es podrà interposar, potestativament, un recurs de reposició davant de la subsecretària de la Conselleria d'Educació, Formació i Ocupació en el termini d'un mes comptat des de l'endemà que siga publicada, o un recurs contenciós administratiu davant del Jutjat Contenciós Administratiu de València en el termini de dos mesos comptats des de l'endemà que siga publicada. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 25 d'octubre de 2012.- El subdirector general de Personal Docent, p. d. (20.04.2012, DOCV 6763): Jesús Carbonell Aguilar.